**Република Србија**

**БОРСКИ УПРАВНИ ОКРУГ**

**Број: 914-020-1/2017-01**

**17. јануар 2017. године**

**Б о р**

**ГОДИШЊИ ИЗВЕШТАЈ О РАДУ СТРУЧНЕ СЛУЖБЕ**

**И САВЕТА БОРСКОГ УПРАВНОГ ОКРУГА**

У Борском управном округу из делокруга Стручне службе за опште послове у 2016. години су се обављали послови који се односе на:

1. остваривање сарадње са органима државне управе и локалне самоуправе
2. стручну и технички потпору начелнику Управног округа и обављање послова заједничких свим окружним подручним јединицама органа државне управе
3. планирање извршења буџета и квота
4. израду захтева за преузимање обавеза
5. захтева за плаћање и трансфер средстава
6. контролу расхода
7. обраду плаћања и евидентирања трошкова
8. финансијско извештавање о оствареним приходима и извршеним расходима
9. прикупљање и контролу података за обрачун плата запослених
10. састављање анализа, извештаја и информација
11. израда годишњег плана навабки и достављање годишњег и тромеечних извештаја Управи за јавне набавке и Државној ревизорској инстируцији
12. израда Предлога финансијског плана за израду Закона о буџету Републике Србије за 2016. годину
13. спровођење поступка јавних набавки које су планиране за 2016. годину
14. набавку, чување и издавање канцеларијског и другог потрошног материјала
15. пријем, евидентирање, здруживање, развођење, архивирање и експедиција предмета, дактилографски послови и послови умножавања материјала
16. текуће одржавање и други послови од заначаја за рад и нормално функционисање управног округа.

У Борском управног округу је запослено 6 (шест) државних службеника и намештеника чиме су попуњена сва радна места предвиђена Правилником о унутрашњем уређењу и систематизацији радних места.

Финансијска служба Борског управног округа у оквиру редовних активности је сачинила 550 Захтева за плаћање, 1 Захтев за промену апропријације, 5 Захтева за промену квоте, доставила је 4 периодична извештаја Министарству финансија о извршењу буџета и 1 годишњи извештај.

Финансијска служба Борског управног округа у 2016. години израдила је финансијски извештаја за 2015. годину и сачињен је извештај за извршење буџета за период јануар-децембар 2015. године, направљен је план за извршење буџета за 2016. годину, који је кроз систем ФМИС-а достављен Министарству финансија Управи за трезор.

Стручна служба је у току године месечно достављала извештаје Служби за управљање кадровима који се односе на број и структуру државних службеника и намештеника.

Такође је обављено и оцењивање државних службеника за постигнуте резултате рада у 2015. години и одређени су радни циљеви за 2016. годину.

Стручна служба је сачинила и доставила један годишњи извештај о јавним набавкама и четири периодична извештаја о спроведеним јавним набавкама, као и План јавних набавки за 2016. годину Управи за јавне набавке и Државној ревизорској институцији.

У јануару месецу 2016. године стручна служба округа израдила је годишњи извештај о раду начелника, стучне службе и Савета Борског управног округа, за 2015. годину.

У Стручној служби је квартално вођена евиденција о раду државних службеника, праћени су резултати рада као и степен самосталности у раду, стваралачке способности запослених, предузимљивост у раду, прецизност као и квалитет сарадње са осталим запосленима и странкама, а све у циљу што реалнијег оцењивања државних службеника за рад у 2016. години.

Писарница је за начелника Управног округа, стручну службу и окружне подручне јединице републичких инспекција у 2016. години обрадила укупно 4257 предмета и то:

***Министарство пољопривреде и заштите животне средине***

|  |  |  |  |  |
| --- | --- | --- | --- | --- |
| **Рр.б.** | **Инспекција** | **Укупно** | **Архивирано** | **Активно** |
|  | Пољопривредна (320) | 108 | 44 | 64 |
|  | Фитосанитарна (321) | 350 | 99 | 251 |
|  | Пољопривредна (361) | / | / | / |
|  | Шумарска и ловна (322) | 168 | / | 168 |
|  | Шумарска и ловна (324) | 53 | / | 53 |
|  | Ветеринарска (323) | 936 | 609 | 327 |
|  | Водопривредна (325) | 136 | / | 136 |
|  | Инспекција за заштиту животне средине (501) | 127 | 88 | 39 |
|  | Инспекција за рибарство (324) | 100 | 21 | 79 |

***Министарство трговине, туризма и телекомуникација***

|  |  |  |  |  |
| --- | --- | --- | --- | --- |
| **Рр.б.** | **Инспекција** | **Укупно** | **Архивирано** | **Активно** |
| 11. | Тржишна (334) | 763 | 373 | 390 |
| 22. | Туристичка (332) | 443 | 151 | 292 |

***Министарство рада, запошљавања, борачких и социјалних питања***

|  |  |  |  |  |
| --- | --- | --- | --- | --- |
| **Рр.б.** | **Инспекција** | **Укупно** | **Архивирано** | **Активно** |
| 11. | Рад и радни односи (117 – захтеви странака)(021 - прегледи по службеној дужности)(155-интегрисани) | 16417841 | 651/ | 9917741 |
| 22. | Заштита на раду(162 - пријаве послод.о почетку и престанку рада)(163- повреде на раду)(164- по службеној дужности и пријаве градилишта)  | 24428823 | /// | 24428823 |

***Општа служба Борског управног округа***

|  |  |  |  |  |
| --- | --- | --- | --- | --- |
| **Рр.б.** | **Опис** | **Укупно** | **Архивирано** | **Активно** |
| 11. | Начелник округа и Општа служба (914) | 135 | 125 | 10 |

У 2016. години спроведено је пет јавних набавки мале вредности и то:

1. Јавна набавка мале вредности за набавку добара – електричне енергије
2. Јавна набавка мале вредности за услуге чишћења
3. Јавна набавка мале ведности за санацију фасадне столарије у згради Борског управног округа у Бору
4. Јавна набавка мале вредности за одржавање опреме за саобраћај (фарбање службеног аутомобила)
5. Јавна набавка наруџбеницом за санацију прекинутих ваздушних водова за грејање и санацију инсталације за грејање

У оквиру ове ставке посебно наглашавамо да је у 2016. години санирана фасадна столарија која је дотрајала и која је представљала велики проблем у енергетској ефикасности зграде Борског управног округа.

Радови на санацији грејања у једном делу зграде Борског управног округа су у многоме побољшали услове за рад запослених. Санација грејања у остатку зграде предвиђена је финансијским планом за 2017. годину, чиме ће ови радови бити завршени.

На крају 2016. године набављена су три лап топ рачунара, три штампача и један скенер, чиме је зановљена дотрајала опрема, што ће у многоме утицати на ефикаснији рад Опште службе Борског управног округа и окружних подручних јединица.

Састанци са начелницима, шефовима одсека или делегираним инспекторима су се одржавали редовно, као и седнице Савета Борског управног округа.

У 2016. години су састанци са Окружним подручним јединицама су одржавани месечно.

На свим састанцима је посебно истакнут проблем **недовољног броја инспектора који ради на подручју Борског управног округа**.

 Тако нпр. санитарни испектор у Бору и Мајданпеку уопште не постоји. Територију Борског управног округа (општине Бор, Мајданпек, Неготин и Кладово) покривају два инспектора, који су из Неготина и Кладова, који раде и за територију Зајечарског управног округа.

Такође постоји проблем у раду инспекције рада где у Бору ради један инспектор за рад и радне односе, у Неготину такође један док у Кладову и Мајданпеку не постоји ниједан инспектор за рад и радне односе.

Након одласка шумарског инспектора у пензију у Бору је радно место упражњено, тако да Борски управни округ покрива један инспектор из Бољевца.

Тржишна инспекција такође има мањи број инспектора у односу на територију и број објеката који покрива.

Инспекције заштите животне средине ради са једним инспектором што знатно отежава рад ове инспекције имајући у виду да на територији Борског управног округа раде РТБ Бор, ИХП Прахово, ХЕ „Ђердап“ Кладово, као и већи број мањих привредних субјеката који су у надлежности ове инспекције.

Такође указујемо на проблем **неадекватне опремљености инспектора за теренски** **рад,** као што су неблаговремено регистровани аутомобили (посебно наглашен проблем код тржишне инспекције и туристичке инспекције), недостатак горива, неадекватна опремљеност за вожњу у зимским условима, нередовни сервиси аутомобила, тако да је један број возила у квару и није могуће користити их за теренски рад и сл.

Борски управни округ, је периодично, у складу са финансијским могућностима, излазио у сусрет потребама инспектора за набавком нпр.акумулатора или стинијим поправкама аутомобила, као и потребама за канцеларијским материјалом и одржавањем административне опреме и простора у коме раде.

**ИЗВЕШТАЈ О РАДУ САВЕТА БОРСКОГ УПРАВНОГ ОКРУГА У 2016. ГОДИНИ**

У 2016. години одржане су **7 (седам) седница Савета** Борског управног округа, и то:

* **11. Фебруар 2016.године** - одржана је 42. седница Савета Борског управног округа, са следећим денвним редом:

1. Анализа стања водоснабдевања у региону Источне Србије, коју је израдио Институт за водопривреду „Јарослав Черни“ са припадајућом мапом

2. Анализа потреба и могућности унапређења водоснабдевања у Источној Србији, коју је израдио РАРИС Зајечар

3. Разно

Седници су, поред чланова Савета Борског управног округа присуствовали и начелник и чланови Савета Зајечарског управног округа, директор ЈВП „Србијаводе“ Београд, представник Дирекције за воде у Београду, Владан Јеремић, Директор Регионалне агенције за развој Источне Србије – РАРИС Зајечар, са срадницима, представници Института „Јарослав Черни“ Београд и предстаници јавних комуналних предузећа, задужених за водоснабдевање са подручја Борског и Зајечарског управног округа.

* **10. марта 2016. године -** одржана је 43. седница Савета Борског управног округа, са следдећим денвним редом:
1. Разматрање актуелног стања и предузимање превентивних мера у циљу праћења

 водотокова на територији Борског управног округа

1. Разно

Састанку су присуствовали начелник управног округа Мирослав Кнежевић, председник општине Кладово Драган Будујкић, председник општине Мајданпек Дејан Вагнер и председник општине Неготин Јован Миловановић.

На седници је извршена анализа превентивних мера које ће бити предузете на територији Борског управног округа због насталих елементарних непогода. Договорено је да се у најкраћем року, а најкасније у току сутрашњег дана, одрже седнице Општинских штабова за ванредне ситуације.

* **23. марта 2016. године** – одржана је 44. седница Савета Борског управног округа, са селдећим дневним редом:
1. Рад локалних савета за безбедност
2. Разно

Седници су поред начелника Борског управног округа Мирослава Кнежевића присуствовали и Дејан Вагнер, председник опшине Мајданпек, Живорад Петровић, председник општине Бор, Саша Вукадиновић, заменик председника општине Бор, и Бранислав Стојадиновић, начелник Полицијске управе Бор.

На седници су договорене активности у вези састанка са Европском агенцијом за безбедност и сарадњу (ОЕБС) који се односи на рад локалних Савета за безбедност. На састанку је наглашено да је важно стварати партнерство полиције и локалних заједница како би се заједничким радом смањила стопа криминала на локалном нивоу. Закључено је да свака општина треба да формира локални Савет за безбедност, јер су локалне заједнице најупућеније у безбедносне проблеме грађана.

* **30. марта 2016. године** – одржана је 45. седница Савета Борског управног округа, са саледећим дневним редом:
1. Рад просветне инспекције и извршење поверених послова у локалним самоуправама на територији Борског управног округа“.
2. Разно

Седници су поред начелника Борског управног округа, Мирослава Кнежевића, присуствовали и помоћник министра просвете за инспекцијски надзор Ратко Трмчић, начелник одељења за инспекцијске послове у Министарству просвете, Мирослав Стаменковић, начелница Школске управе Зајечар, Јасна Васић, председник Општине Кладово Драган Будујкић са сарадницима, председник општине Неготин, Јован Миловановић са сарадницима, заменик председника општине Бор, Саша Вукадиновић са сарадницима и начелница општинске инспекције Општине Бор, Милица Мустеровић.

На састанку је договорено да се у што краћем року покрене иницијатива да се у свим локалним самоуправама Борског управног округа обезбеде лица која ће да обављају поверене послове Министарства просвете у области инспекцијског надзора.

* **17. јуна 2016. године** – одржана 46. седница Савета Борског управног округа

Са почетком у 11.00 часова у просторијама Борског управног округа одржана је 46 (четрдесетшеста) седнице Савета Борског управног округа. На овј седници били су присутни следећи чланови Савета Борског управног округа: начелник Борског управног округа Мирослав Кнежевић, председник општине Бор Живорад Петровић, председник општине Мајданпек Дејан Вагнер, председник општине Кладово Радисав Чучуланович и заменик председника општине Кладово Драган Новаковић.

На седнице Савета Борског управног округа разматран је допис Инфраструктура железнице Србије а.д. број: 1/2016-2040 од 08.06.2016.године, у коме се тражи да се локалне самоуправе са територије Борског управног округа најкасније до 24.06.2016. године изјасне да ли постоји заинтересованост за преношење права управљања железничком инфраструктуром и организациом собраћаја како на пругама локалног и регионалног значаја не би дошло до обуставе железничког саобраћаја.

Сви присутни чланови Савета Борског управног округа једноглсано су донели закључак да локалне самоуправе са територије Борског управног округа немају довољне финансијеке, кадровске и техничке капацитете за преузимање права управљања железничком инфраструктуром и организациом собраћаја на пругама локалног и регионалног значаја.

Такође на истој седници сви присутни чланови Савета Борског управног округа једноглсано су донели закључак да деоница Пожаревац-Мајданпек која је обухваћена процесом реструктуирања, а по предлогу међуресорне Радне групе за управљање процесом реформи на железницама, је саставни део железничког путног правца Београд – Пожаревац – Мајданпек – Бор – Зајечар – Неготин - Прахово пристаниште и има стратешки саобраћајни значај за све градове и општине Источне Србије. Из тог разлога уптиће се предлог како надлежном Министарству грађевинарства, саобраћаја и инфраструктуре тако и предузећу Инфраструктура железнице Србије а.д. да се у наредном периоду изврши неопходна реконструкција постојећег желзничког путног правца као и могућност његовог повезивања са желзничким саобраћајем у Видину Република Бугарска, као би овај путни правац добио на свом екномском значају и у наредном периоду био базични темељ свеукупног економског, социјалног, еколошког и демографског развоја и опоравка свих општина Борског управног округа и региона Источне Србије.

Сви присутни чланови Савета Борског управног округа једноглсано су донели закључак да се упити захтев надлежном Министарству грађевинарства, саобраћаја и инфраструктуре и предузећу Инфраструктура железнице Србије а.д. за заједничким састанком на тему: Учешће локалних смопуправа са територије Борског управног округа у што бржој реализацији реконструкције желзничког путног правца Београд – Пожаревац – Мајданпек – Бор – Зајечар – Неготин - Прахово пристаниште, а у складу са објективним и расположивим капацитетима општина Борског управног округа.

На основу члана 6. Уредбе о начину рада Савета управног округа („Сл. гласник РС“, бр. 15/06) Савет Борског управног округа на својој 46 (четрдестшеста) седници одржаној дана 17. 06. 2016. годне, разматрајући допис Инфраструктура железнице Србије а.д. број: 1/2016-2040 од 08.06.2016. године д о н о с и:

З А К Љ У Ч А К

Локалне самоуправе са територије Борског управног округа немају довољне финансијске, кадровске и техничке капацитете за преузимање права управљања железничком инфраструктуром и организацијом саобраћаја на пругама локалног и регионалног значаја.

Деоница Пожаревац-Мајданпек која је обухваћена процесом реструктуирања саставни је део железничког путног правца Београд – Пожаревац – Мајданпек –Бор – Зајечар – Неготин - Прахово пристаниште и има стратешки саобраћајни значај за све градове и општине Источне Србије. Из тог разлога упућује се предлог надлежном Министарству грађевинарства, саобраћаја и инфраструктуре и предузећу Инфраструктура железнице Србије а.д. да у наредном периоду изврши неопходну реконструкција постојећег железничког путног правца као и могућност његовог повезивања са железничким саобраћајем у Видину Република Бугарска, како би овај путни правац добио на свом економском и стратешком значају и у наредном периоду био базични темељ свеукупног економског, социјалног, еколошког и демографског развоја и опоравка свих општина Борског управног округа и региона Источне Србије.

Предлаже се надлежном Министарству грађевинарства, саобраћаја и инфраструктуре и предузећу Инфраструктура железнице Србије а.д. организација заједничког састанка са члановима Савета Борског управног округа на тему: „Учешће локалних смопуправа са територије Борског управног округа у што бржој реализацији реконструкције железничког путног правца Београд – Пожаревац – Мајданпек – Бор – Зајечар – Неготин - Прахово пристаниште, а у складу са објективним и расположивим капацитетима општина Борског управног округа“.

Закључак је достављен:

* Министарству грађевинарства, саобраћаја и инфраструктуре
* Инфраструктура железнице Србије а.д.
* Председницима општина Бор, Мајданпек, Кладово, Неготин
* **22. јуна 2016.године** - одржана је 47. седница Света Борског управног округа, са следећим дневним редом:
1. Информисање о актуелној епизотолошкој ситуацији – појава и природа болести, ситуација у земљи
2. Информисање о предузетом на нивоу ЈЛС и ресора, размена кључних адреса и телефона међу заинтересованим, мапирање ресурса и задаци за наредни период (евидентирање превозника, одређивање места за сахрањивање уклоњених животиња на ниво МЗ, набавка дезинфицијенаса, систематска дезинсекција, новчана и техничка средства за ангажман и дежурства екипа ветеринара и јкп, и сл.)

На седници су били присутни: начелник Борског управног округа, председник општине Неготин, заменик председника општине Бор као и представници општинске управе Бор, заменик председника општине Кладово, заменик председника општине Мајданпек, начелник Полицијске управе у Бору, начелник Одељења за ванредне ситуације за Борски управни округ, Шеф одсека републичке ветеринарске инспекције за Борски управни округ, представник Ветеринарске коморе у Бору, директори ветеринарских станица из Бора, Неготина и Мајданпека, као и руководилац РЈ зоохигијена и ветеринарска амбуланта ЈКП ,,3. октобар,, Бор.

На седници је разматран предложени дневни ред и донети су следећи закључци:

1. Да све општине са територије Борског управног округа дана 23. јуна (среда) 2016 године, хитно одрже Општинске штабове за ванредне ситуације и доставе начелнику округа и републичкој ветеринарској инспекцији Борског управног округа спискове са местима за сахрањивање уклоњених животиња, као и спискове расположиве механизације, људства и осталих ресурса са контакт подацима

Локалним самоуправама је препоручено да према својим могућностима ураде системску дезинсекцију на територији својих општина као вид превентивних мера и да о предузетим мерама и активностима обавесте Борски управни округ и републичку ветеринарску инспекцију Борског управног округа.

Извештај општинских штабова за ванредне ситуације биће достављен Оперативном штабу за ванредне ситуације и Управи за ветерину.

* **16. септембра 2016. године** - одржана је 48. седница Савета Борског управног округа, са следећим дневним редом:
1. Анализа успеха ученика на подручју Борског управног округа на завршном испиту у периоду од школске 2012/13 до 2015/16 године
2. Анализа уписа ученика у средње школе на подручју Борског управног округа за школску 2016/17 годину

3. Предлог мера и активности за унапређење рада школских установа на подручју Борског управног округа за школску 2017/18 годину у складу са новим правцима и тенденцијама развоја образовног система

Састанку су поред начелника Борског управног округа Мирослава Кнежевића, присуствовали и председник општине Кладово Радисав Чучулановић, заменик председника општине Мајданпек Срећко Николић, заменик председника општине Бор Саша Вукадиновић и директори основних и средњих школа са територије Борског управног округа.

У оквиру прве тачке дневног реда анализиран је успех ученика на подручју Борског управног округа на завршном испиту у периоду од 2012. до 2015. године и утврђено је да је у том периоду резултат на завршним испитима био испод репубчког просека. Такође је утврђено да се број вуковаца и ученика са Вуковом дипломом повећава а да су њихови резултати на завршним испитима лошији. Констатовано је да је пре десет година Борски управни округ по резултатима био на десетом месту од 29 Округа, а да је у 2014-2015. години на двадесетчетвртом месту. Све ове негативне појаве, које говоре о смањењу квалитета образовања у Борском управном округу, презентоване су директорима основних и средњих школа.

У оквиру треће тачке дневног реда разговарало се о могућностима увођења дуалног образовања и сарадња већих привредних субјеката и образовних институција на територији Борског управног округа. Предложено је да се у наредном периоду организује састанак на коме ће да буду присутни представници приврених субјеката који су заинтересовани за сарадњу.

 **НАЧЕЛНИК БОРСКОГ**

 **УПРАВНОГ ОКРУГА**

 **Мирослав Кнежевић,спец.криминалиста**